- Беҙ республика дауаханаларындағы койка фондына бәйле хәлде контролдә тотабыҙ. Зубов ҡасабаһындағы инфекция үҙәгендә урын ҡалманы, табиптар ҡатмарлы шарттарҙа эшләй, - тине Радий Хәбиров. – Беҙҙе кешеләрҙең коронавирустан вакцина эшләтергә ашыҡмауы борсоуға һала. Шул уҡ ваҡытта, тап прививка эшләтмәгәндәрҙең сирҙе ауыр кисереүен күҙәтәбеҙ. Тап шуның өсөн дә оператив штаб ултырышында вакцинация темпын арттырыу һәм инфекция таралыуға юл ҡуймаҫ өсөн саралар тураһында ҡарарҙар ҡабул итәсәкбеҙ.